
RAPORT DE SPECIALITATE
Nr. 2296/04.03.2024
cu privire la aprobarea devizului general al obiectivului de investiții „Modernizare tribună la terenul de fotbal Macea, comuna Macea, judeţul Arad”, precum și a proiectului tehnic aferent

În vederea implementării obiectivul de investiție „Modernizare tribună la terenul de fotbal Macea, comuna Macea, judeţul Arad” a fost realizat de către  SC SORAAL RED CONSULTING SRL, proiectul tehnic nr. P17/2023.

Valoarea totală a proiectului, potrivit devizului general al obiectivului de investiție este în cuantum de 101.680,44 lei fără T.V.A din care C+M =90.682,92 lei fără T.V.A, și se propune realizarea unei tribune pentru spectatori în suprafaţă de 86,01 mp din structură de beton armat, având un număr de 100 de locuri.

Valoarea totală a proiectului va trebui să fie asigurată din bugetul local al comunei Macea.
	
În conformitate cu prevederile art. 44 (1) din Legea nr. 273/2006 privind finanțele publice locale documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale,  se aprobă de către autorităţile deliberative. Ținând seama și de prevederile art. 10, alin. (4) lit. b) din Hotărârea Guvernului nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, rezultă că devizul general al lucrării se actualizează la data solicitării autorizaţiei de construire.


În temeiul art. 136 alin. (8) lit. b) și  alin. (10) din Codul administrativ aprobat prin Ordonanța de Urgență a Guvernului nr. 57/2019 propunem  Consiliului local Macea să adopte proiectul de hotărâre nr. 24 din 04.03.2024 cu privire la aprobarea devizului general al obiectivului de investiție „ Modernizare tribună la terenul de fotbal Macea, comuna Macea, judeţul Arad”, precum și a proiectului tehnic aferent.

